Uus kõnekeskus lihtsustab arsti vastuvõtule registreerimist
#000008
14. juunil avati Tallinna Lastehaigla ja Kesklinna Lastepolikliiniku ühine kõnekeskus telefoninumbriga 697 7200. Lapsevanematel on valida Mustamäel ja kesklinnas asuvate eriarstide vastuvõttude vahel. Korraga mahub ootejärjekorda 9 inimest, kõned salvestatakse. Klienditeeninduse juhataja Mari Aua
„Kogu registratuuride telefoniteenindus on nüüdsest kõnekeskuse töötajate kanda,“ ütleb Mari Aua, Tallinna Lastehaigla klienditeeninduse juhataja. „Teiseks uuenduseks on kaasaegne kõnehaldustarkvara, mis annab täpse ülevaate kõnejärjekordadest ning aitab patsientide paremaks teenindamiseks registratuuritöötajate arvu planeerida. Kahjuks on arstiaegade hulk siiski piiratud ning uute numbrite saabudes kuu alguses on taas oodata pikemaid kõnejärjekordi. Palume patsientidel liinile pääsedes rahulikult oodata.“
#000009
Endiselt saavad vanemad arstiaega kinni panna ka lastehaigla ja kesklinna polikliiniku registratuuris, kus registraatoril on aega pühenduda patsiendile, sest samaaegselt ei ole vaja tegeleda kohalolijate ja telefonil helistajatega.
#000010
On toredaid traditsioone, mis ei muutu: 1. juuni, rahvusvahelise lastekaitsepäeva puhul tantsis Tallinna Lastehaigla hoovil taas rahvatantsuansambel Kuljus, sedapuhku juba 31. korda!Tervemad lapsed said etendusest osa õues, teised vaatasid pidu haigla kuue korruse akendest.
#000011